proxectonos/corpus_dominio_legal_administrativo_tmp huggingface dataset:
03/01/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 21 de decembro de 2012 da Xefatura Territorial de A Coruña pola que se autoriza e aproba o proxecto de execución das instalacións eléctricas que se describen no concello de Negreira (Nº Expte.: IN407A 2012/125-1)

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se describen: - Solicitante: SEVERIANO SERVICIO MOVIL, S. A. - Enderezo Social: POLÍG. OS AIRIOS, FASE 2-PARC.4, 15320 AS PONTES DE GARCÍA RODRÍGUEZ. - Denominación: CS E CT DE 400 KVA. - Situación: PARC 1B, 2A E 2B DO POLÍGONO IND. DE NEGREIRA, NEGREIRA - Descricións Técnicas: LIÑA SOTERRADA A NOVO CS DE 2 M DE LONXITUDE RHZ 1-3 (1*240MM2 AL), CS PREFABRICADO CON ENTRADA E SAIDA, CELDAS 24 KV, 400 A. CT, CELDA DE LIÑA, DE PROTECCIÓN E DE MEDIDA 400 A, 24 KV, TRANSFORMADOR 20/0,42 KV, ACEITE, 400 KVA, A SITUAR EN BUCLE EN LIÑA DO POLIGONO INDUSTRIAL DE NEGREIRA, PARCELAS 1ª, 2ª Y 2B. Cumpridos os trámites ordenados na Lei 54/1997 do 27 de novembro, do sector eléctrico e no capítulo II, título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, esta Xefatura Territorial AUTORIZAR E APROBAR O PROXECTO DE EXECUCIÓN das devanditas instalacións, cuxas características se axustarán en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos Ministerios, Organismos ou Corporacións que constan nos expedientes. Contra a presente resolución poderá interpoñer recurso de alzada ante o conselleiro de Economía e Industria no prazo dun mes contado a partir do día seguinte ó da notificación desta resolución; tamén poderá interpoñer calquer outro recurso que estime pertinente ó seu dereito. A Coruña, 21 de decembro de 2012 A xefa territorial Susana Vazquez Romero
24/01/2013 | Administración LocalMunicipal
Noia
Rendas
Anuncio notificación aprobación padrón taxas auga-lixo 2º semestre exercicio 2012

Confeccionado e aprobado definitivamente mediante resolución do alcalde número 3308/2012 de data vinte e oito de decembro de dous mil doce, o padrón de suxeitos pasivos de taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do segundo semestre do exercicio 2012. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria, facéndose público que o prazo de ingreso en período voluntario estará comprendido entre o día dous de xaneiro de dous mil trece ata o cinco de marzo de dous mil trece. Transcorrido dito prazo sen que o ingreso tivera lugar as débedas serán esixidas polo procedemento de apremio e devengarán o recargo de apremio, intereses de demora e, no seu caso, as costas que se produzan. Contra a presente notificación poderá interporse o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 2 de xaneiro de 2013 O alcalde Asdo: Rafael García Guerrero
24/01/2013 | Administración LocalMunicipal
Noia
Rendas
Anuncio aprobación padrón taxas auga -lixo 2º semestre 2012

Confeccionado e aprobado definitivamente mediante resolución do alcalde número 3308/2012 de data vinte e oito de decembro de dous mil doce, o padrón de suxeitos pasivos de taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do segundo semestre do exercicio 2012. Exponse ao público durante un prazo de quince días hábiles aos efectos de exame e presentación de posibles reclamacións. Contra ditos actos censais cabe interpor recurso de reposición recollido no art.14 do Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais, ante o órgano que dictou o acto, transcorrido o prazo máximo dun mes sen que recaera resolución expresa entenderase desestimado, quedando aberta a vía para a interposición do recurso Contencioso Administrativo ante a Sala do TSXG. Noia, 2 de xaneiro de 2013 O alcalde Rafael García Guerrero
24/01/2013 | Administración LocalMunicipal
Cedeira
Contratos administrativos adxudicados durante o ano 2012

De acordo co disposto no artigo 154 do TRLCSP, aprobado mediante o RDL 3/2011 de 14 de novembro, fanse públicos os contratos adxudicados por este Concello de Cedeira no ano 2012: Cedeira, 17 de xaneiro de 2013. O ALCALDE, Leopoldo Rubido Ramonde
24/01/2013 | Administración LocalMunicipal
Rianxo
Secretaría
Información pública modificación membros das comisións informativas

De conformidade co previsto nos arts.75.5 da Lei 7/1985, de 2 de abril, reguladora das bases do réxime local e 44.2, 46.1, 51.2 e 52 do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, faise público a través do presente os acordos do Pleno Municipal, aos que se refiren os artigos citados: O Pleno municipal en sesión ordinaria do día 3 de xaneiro de 2013, adoptou, entre outros os acordos que se recollen a continuación: 3.- Dación de conta da modificación dos membros das Comisións Informativas. Pola Presidencia dáse conta do escrito presentado polo grupo político do PPdeG para as modificacións dos seus membros ás diferentes Comisións informativas e órganos colexiados creadas polo Pleno da Corporación (Rex. entrada de data 17/12/2012). Cómpre lembrar que tense constituído o día 08/07/2011 as diferentes comisións informativas creadas por acordo plenario do 30 de xuño do presente ano, e delegada a Presidencia delas, agás na comisión especial relativa ao PXOM, vía Resolución nº 988/2011.- En consecuencia os membros das diferentes Comisións Informativas e órganos colexiados modificadas son os seguintes: Presidente: D/Dª Gladys Graciela Reid Diez de Tejada. Vogais: - Grupo B. N. G: Titular: D/Dª Constantino Castaño Calvo.- Suplente: D/Dª Xoán Vicenzo Ces Rodríguez - Grupo P. P.: Titular: D/Dª Elisa Bouzas Vicente.- Suplente: D/Dª María Vanesa Martínez Durán - Grupo PSdeG-PSOE: Titular: D/Dª José Carlos Gey Hermo.- Suplente: D/Dª Paraschiva Helga Maria Verstraeten Neamtiu: D/Dª Joaquín Domínguez Salgado.- Vogais: - Grupo B. N. G: Titular: D/Dª Hadriana Ordóñez Otero.- Suplente: D/Dª Carmen Altagracia Pilar Cecilia Afzal Relat - Grupo P. P.: Titular: D/Dª Erondina Vilasalo Rusnak.- Suplente: D/Dª Heidrun Marselles Palicio - Grupo PSdeG-PSOE: Titular: D/Dª Agueda Carmen Melillo Sirisi.- Suplente: D/Dª Shufen Abate Ondarroa. Presidente: D/Dª Susana Catalina Chapel Rambouk: - Presidente: D/Dª Grupo B. N. G: Titular: D/Dª Maria Librada Checherita Bilbao.- Suplente: D/Dª Gladys Graciela Reid Diez de Tejada - Grupo P. P.: Titular: D/Dª Gladys Mabel Santilari Burguera.- Suplente: D/Dª Sarina Angela Louise Afanase Belmar - Grupo PSdeG-PSOE: Titular: D/Dª Sonia Castaño Eiras.- Suplente: D/Dª Antonia Alicia Arco Places - O Alcalde do Concello de Rianxo. - Sergio Alexandre Pizo De Aguilera. - Dona Sonia Castaño Eiras. - Dona Sarina Angela Louise Afanase Belmar. - D. Valeriu Pasantes Largo. - Dona Cleusa Deusa Kousar. - Comisión Mixta: O Alcalde. - Consello Escolar: Dona Hadriana Ordóñez Otero e Don Gladys Mabel Santilari Burguera. Procédase a súa publicación preceptiva é a notificación ás entidades onde se produciron os cambios. Rianxo, 11 xaneiro de 2013 O Alcalde Adolfo Muíños Sánchez
24/01/2013 | Administración LocalMunicipal
Cabana de Bergantiños
Aprobación inicial delegación en Diputación competencias tributarias IIVTNU

Este Concello de Cabana de Bergantiños en sesión plenaria ordinaria celebrada o día 29 de marzo de 2012, adoptou o acordo de impoñer e aprobar provisionalemente “Ordenanza Fiscal reguladora do Imposto sobre Incremento de Valor dos Terreos de Naturaleza Urbán”. Na mesma sesión tamén se adoptou o acordo de delegar na Deputación Provincial de A Coruña, o exercicio das competencias tributarias nos termos e condicións recollidos nas Bases para a prestación de Servizos tributarios ós Concellos da provincia, aprobadas pola Corporación Provincial en sesión plenaria celebrada o día 29 de xuño de 2001, respecto da xestión, inspección, recaudación voluntaria e ejecutiva do imposto sobre o Incremento de valor dos terreos de natureza urbana. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 dao RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional, dando conta do presente acordo á Deputación Provincial unha vez sexa definitivo. Cabana de Bergantiños, 15 de xaneiro de 2013. O alcalde Asdo. José Muiño Domínguez
24/01/2013 | Administración LocalMunicipal
Cee
Formalización de contrato para a xestión do servizo da Escola de Música

ANUNCIO DE FORMALIZACIÓN DE CONTRATO ADMINISTRATIVO PARA A XESTIÓN DO SERVIZO DA ESCOLA DE MÚSICA, CON DATA 4 DE DECEMBRO, COAS CARACTERÍSTICAS QUE SE INDICAN: 1. Entidade adxudicadora. a) Organismo: Concello de Cee. b) Dependencia que tramita o expediente: Secretaría. c) Número de expediente: 2012/C004/000004.2. Obxecto do contrato. a) Tipo de contrato: contrato de servizo. b) Descripción do obxecto: “XESTIÓN DO SERVIZO DA ESCOLA DE MÚSICA”. c) Lote: – d) Boletín ou diario oficial e data de publicación do anuncio de licitación: BOP num.192, do 08/10/2012.3. Tramitación, procedemento e forma de adxudicación. a) Tramitación: urxente. b) Procedemento: aberto con multiplicidade de criterios de adxudicación. c) Forma: – 4. Orzamento base de licitación: 97.000 €. 5. Adxudicación. a) Data: acordo da Xunta de Goberno Local do 3 de decembro de 2012. b) Contratista: SONS DA COSTA, S. COOP. GALEGA. c) Importe de adxudicación: 95.000,00 €. 6. Formalización. a) Data de formalización: 4 de decembro de 2012. b) Contratista: SONS DA COSTA, S. COOP. CALEGA. c) Importe adxudicación: 95.000,00 €. Cee, 14 de decembro de 2012. A alcaldesa Zaira Rodríguez Pérez
24/01/2013 | Administración LocalMunicipal
Miño
Edicto relativo á a porcentaxe de reserva total de solo para vivenda protexida

O Pleno do Concello de Miño, en sesión extraordinaria celebrada o día 4 de decembro de 2012, acordou fixar a porcentaxe de reserva total de solo para vivenda protexida no Concello de Miño no 7,20 %, en función da demanda potencial desta, segundo o Disposto na Disposición Adicional Novena da Lei 8/2012, de 29 de xuño, de vivenda de Galicia, publicar o acordo no BOP da Coruña aos efectos do seu xeral coñecemento e notifícalo á Secretaria Xeral de Ordenación do Territorio e ao Instituto Galego da Vivenda e Solo. O que se fai público aos efectos do seu xeral coñecemento, facendo constar que contra o presente acordo, que esgota a vía administrativa, poderá interpoñerse recurso contencioso – administrativo durante o prazo de dous meses contados a partir do día seguinte ó da publicación do presente anuncio, ante o Tribunal Superior de Xustiza de Galicia. Miño, 15 de xaneiro de 2013. O alcalde en funcións. Asdo.- Jesús Veiga Sabín.
24/01/2013 | Administración LocalMunicipal
Cedeira
Contratos administrativos adxudicados durante o ano 2011

De acordo co disposto no artigo 154 do TRLCSP, aprobado mediante o RDL 3/2011 de 14 de novembro, fanse públicos os contratos adxudicados por este Concello de Cedeira no ano 2011: Cedeira, 17 de xaneiro de 2013. O ALCALDE, Leopoldo Rubido Ramonde
24/01/2013 | Administración LocalMunicipal
Corcubión
Baixas de oficio definitivas no padrón de habitantes do Concello de Corcubión

ANUNCIO Por resolución da alcaldía n.º 5/2013, de data 10 de xaneiro de 2013, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de población e demarcación territorial das entidades locais, aprobado polo Real decreto 1690/1986, do 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no artigo 59.5 da Lei 30/1992, do 26 de novembro, comunicándolles que contra a resolución referida, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-Administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencios-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñe, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Corcubión, 10de xaneiro de 2013. O alcalde Francisco Javier Lema Fuentes
24/01/2013 | Administración LocalMunicipal
Cesuras
Exposición pública proxecto modificado de ampliación de cemiterio en Trasanquelos

Polo Arcebispado de Santiago de Compostela-Parroquia do Divino Salvador de Trasanquelos, solicitóuse a aprobación do proxecto modificado do básico e de execución de “Ampliación de cementerio en Trasanquelos. Cesuras. Parroquia del Divino Salvador de Trasanquelos. Concello de Cesuras”, redactado polo arquitecto don Armando Rafael Sanna Hakim en novembro de 2012, visado polo Colexio Oficial de Arquitectos de Galicia o día 14/11/2012 co número 1211506,1. En cumprimento do establecido no artígo 52 do Decreto 134/1998, do 23 de abril, sométese o expediente a información pública durante o prazo de 15 días hábiles, a contar desde o seguinte igualmente hábil ao da derradeira publicación do presente anuncio no Boletín Oficial da Provincia e no taboleiro de edictos do Concello, a efectos de reclamacións. Cesuras, 16 de xaneiro de 2013 O Alcalde, Asdo.: Julián Lucas Ramírez
24/01/2013 | Administración LocalMunicipal
Corcubión
Convocatoria de axudas a rehabilitación de edificios e vivendas do ARI de Corcubión

A Alcaldía do Concello de Corcubión, mediante Resolución con data 8 de xaneiro de 2.013, acordou a apertura da convocatoria de axudas para a rehabilitación de edificios e vivendas da Área de Rehabilitación do Conxunto Histórico de Corcubión, conforme ao Período 2.011 (6ª Fase). Os procedementos e requisitos serán os contidos na Ordenanza Reguladora das axudas á rehabilitación de vivendas na Área de Rehabilitación do Casco Histórico de Corcubión – período 2.011, aprobada definitivamente de maneira automática, ao non presentarse reclamacións durante o prazo de exposición ó público, de conformidade co Acordo plenario inicial, de data 26/09/2012; e publicada no B. O. P. nº 223, do 22 de Novembro de 2.012. As solicitudes poderán presentarse no Rexistro Xeral do Concello de Corcubión durante o prazo de TRINTA DÍAS naturais, contados dende o día seguinte ao da publicación do presente anuncio no B. O. P. Corcubión a 8 de Xaneiro de dous mil trece. O Alcalde Asdo. Francisco Javier Lema Fuentes
24/01/2013 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga

En data 16 de xaneiro de 2013 o Sr. alcalde ditou o Decreto n.º 13/2013 que literalmente se transcribe: “Visto o padrón fiscal da taxa polo servizo de abastecemento de auga, saneamento e canon de auga correspondente ao 4.º trimestre do 2012, de conformidade co artigo 21.1 s) da Lei 7/1985, do 2 abril, resolvo: Primeiro. –Aprobar o padrón das taxas polo servizo de abastecemento de auga, saneamento e canon da auga correspondente ao cuarto trimestre de 2012. Segundo. –Expor ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro. –Establecer o período de cobramento en período voluntario, que abranguerá dende o 15 de febreiro ó 15 de abril de 2013. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei xeral tributaria. Cuarto. –A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto. –Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente.” En Mesía, a 16 de xaneiro de 2013. O alcalde-presidente D. Mariano Iglesias Castro.
23/01/2013 | Administración LocalMunicipal
Arteixo
Secretaría Xeral
Baixas de oficio no padrón de habitantes municipal

REF. MEAM/ESR/13 Mediante resolución da Alcaldía de data oito de xaneiro de dous mil trece resolveuse dar de baixa no padrón municipal de habitantes ás persoas que de seguido se relacionan, despois de terlles incoado expedientes de baixa de oficio polo incumprimento da obriga establecida no artigo 54 do Regulamento de población e demarcación territorial das entidades locais, e tralos informes favorables da Sección Provincial do Consello de Empadroamento da Coruña aos devanditos expedientes. Dado que dos informes que obran nos expedientes non consta ningún outro domicilio para os efectos de notificación aos interesados, publíquese este anuncio no tasboleiro de edictos do Concello, así como no Boletín Oficial da Provincia, todo isto de conformidade co establecido no artigo 59.5 da Lei de réxime xurídico das administracións públicas e do procedemento administrativo común. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamento ante a xurisdicción contencioso-administrativa. O prazo para interpoñer o recurso de reposición é dun mes, a contar dende o día seguinte á recepción desta notificación e deberá presentalo ante o mesmo órgano que a ditou (artigo 117 da Lei 30/1992). O prazo para interpoñer o recurso contencioso-administrativo é de dous meses, a contar dende o día seguinte á recepción desta notificación e deberá presentalo perante o Xulgaod do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998, do 13 de xullo, reguladora da xurisdicción contencioso-administrativa), todo isto sen prexuizo de que poida exercitar, de ser o caso, calquera outro recurso que estime procedente. Arteixo, 8 de xaneiro de 2013. O alcalde, Carlos Calvelo Martínez
23/01/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 221/2012

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: nova L. M. T. S. 20 kV para alimentar novo C. S. en rúa Pelamios, 9. Situación: Concello de Santiago de Compostela. Características Técnicas: Liña eléctrica de media tensión subterránea, a 20 kV, cunha lonxitude de 0,508 km, coa orixe no C. T. Maristas Vista Alegre (expediente 15.881) e final en empalmes proxectados na L. M. T. S. SCY-812 Cabanas, entre C. T. Maristas Vista Alegre (expediente 15.881) e o C. S. SGAE, rúa Salvadas, en condutor RHZ1 - 2OL 12/20 kV 1x240 mm2 Al, unha vez entre e sala no Centro de Seccionamento (C. S.) proxectado por particular. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 10 de xaneiro de 2013 Susana Vázquez Romero Xefa territorial da Coruña
23/01/2013 | Administración LocalMunicipal
Ferrol
Inicio de expedientes de ordes de execución de limpeza de parcelas

EDICTO INICIO DE EXPEDIENTES DE ORDES DE EXECUCIÓN DE LIMPEZA DE PARCELAS Tendo en conta o establecido nos artigos 9 e 199.1 da Lei 9/2002, do 30 de decembro, de ordenación urbanística e protección do medio rural de Galicia, comunicaselles aos titulares das parcelas que se relacionan a continuación (cumprindo así o establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común), que se iniciou expediente de orde de execución dos traballos de limpieza precisos nas parcelas da súa titularidade que se indican a continuación, por razóns de seguridade, salubridade, ornato público e habitabilidade. Os expedientes atópanse no Departamento de Medio Ambiente do Concello de Ferrol (praza de Armas, s/n, 15402 Ferrol), concedéndolle aos interesados un prazo de 10 días hábiles, contados desde o día seguinte ao da publicación do presente anuncio no Boletín Oficial da Provincia, para formular cantas alegacións, documentos ou informacións estimen convenientes. Así mesmo, advírtese a todos eles que deben contar cos permisos e autorizacións que procedan para a realización das tarefas de limpeza precisas. Ferrol, 04 de xaneiro de 2013. O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Evia Pérez
23/01/2013 | Administración LocalMunicipal
Arteixo
Secretaría Xeral
Expedientes de baixas de oficio no padrón de habitantes municipal

REF. MEAM/ESR. EXPTES. BAIXAS OFICIO/13 Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas. Arteixo, 8 de xaneiro de 2013 O alcalde, Carlos Calvelo Martínez
23/01/2013 | Administración LocalMunicipal
Cerdido
Emenda de erros

O día 16.01.2013 publicouse o anuncio de aprobación definitiva do orzamento municipal do Concello de Cerdido, no anuncio existen os seguintes erros que cómpre emendar: O día 14.12.20122 debe ser o día 14.12.2012, e no final do documento, Cerdido, 9 de xaneiro de 2012 por Cerdido, 9 de xaneiro de 2013 Cerdido, 16 de xaneiro de 2013 A Alcaldesa, Ana Rodríguez Montero
23/01/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Disolución “ADSG Lousame”, expediente 15/837

Expte. núm.: 15/837 En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección o día 13/12/2012, depositouse certificado da Asemblea Xeral Extraordinaria na que se acorda a Disolución da, da organización de empresarios denominada “ASOCIACION DE DEFENSA SANITARIA GANDEIRA DE LOUSAME”, Expediente 15/837. Asinan o certificado da Acta de Disolución: Manuel Tubío Bargo, presidente, e Jose Ces Pérez, secretario. A certificación depositada poderá ser examinada por calquera persoa interesada. A Coruña, 10 de xaneiro de 2013 O XEFE TERRITORIAL DE TRABALLO E BENESTAR. Asdo.: Luis Alvarez Freijido.
23/01/2013 | Administración LocalMunicipal
Cedeira
Aprobación definitiva do presuposto xeral do exercicio 2013 e do catálogo de postos de traballo

ANUNCIO DE APROBACIÓN DEFINITIVA PRESUPOSTO XERAL DO EXERCICIO 2013 E DO CATÁLOGO DE POSTOS DE TRABALLO De conformidade con o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, comunícase que o Pleno da Corporación, en sesión celebrada o día 19 de decembro de 2012, adoptou acordo de aprobación inicial do presuposto xeral desta entidade para 2013 e do catálogo de postos de traballo. Publicouse o anuncio de exposición pública no BOP 243 do 21 de decembro de 2012 sen que se presentaran alegacións ou reclamacións polo que se eleva a definitivo o acordo inicial, dando conta da aprobación definitiva do presuposto do Concello e da Fundación Gerardo Villabrille e do catálogo de postos, sendo o resumo por capítulos do referenciado Presuposto o seguinte: PRESUPOSTO 2013. ESTADO DE GASTOS PRESUPOSTO 2013. ESTADO DE INGRESOS Así mesmo, de conformidade co disposto no artigo 127 do Real decreto lexislativo 781/1986, do 18 de abril, procédese conxuntamente á publicación íntegra do equipo do persoal ao servizo desta entidade. Contra a aprobación definitiva do dito orzamento e do catálogo de postos poderá interpoñerse directamente ou recurso contencioso-administrativo ante o Tribunal e na forma e prazos que establece a estes efectos a Lei 29/1998, do 13 de xullo, reguladora dá xurisdición contencioso-administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en dereito. Cedeira, 15 de xaneiro de 2013. O ALCALDE Leopoldo Rubido Ramonde
23/01/2013 | Administración LocalMunicipal
Oza dos Ríos
Padrón de habitantes

EDICTO Tendo coñecemento esta Alcaldía do feito de que as persoas empadroadas neste Concello, abaixo mencionadas, xa non residen neste termo municipal, incumprindo deste modo os requisitos establecidos no artigo 54 do Regulamento de poboación e demarcación territorial para figurar no padrón de habitantes, que establece que: “Toda persoa que viva en España está obrigada a inscribirse no padrón do municipio no que resida habitualmente. Quen viva en varios municipios deberá inscribirse únicamente no que habite durante máis tempo ao ano”. Ábrese un prazo de quince días, a contar desde o seguinte ao da publicación do presente edicto no Boletín Oficial da Provincia, para que os interesados presenten ante esta Alcaldía as alegacións que consideren pertinentes respecto á súa situación no padrón de habitantes, advertíndolles que finalizado dito prazo, efectuaranse os trámites necesarios para proceder á baixa de oficio en dito padrón. Persoas mencionadas: D. Ane Mulder, TR. X-XXXXXXXXX D. Faustino del Rosario, TR. X-XXXXXXXXX D.ª María José Paredes Estrada, DNI XXXXXXXXX D.ª María del Mar González Varela, DNI XXXXXXXXX Oza dos Ríos, 9 de xaneiro de 2013. O ALCALDE Asdo.: José Pablo González Cacheiro
23/01/2013 | Administración LocalMunicipal
Malpica de Bergantiños
Secretaría
Delegación de competencias na Xunta de Goberno Local

En data de 16 de xaneiro de 2013 ditouse a resolución de alcaldía nº 16/2013 que a continuación se transcribe: “Vistos os arts.20, 21 e 23 da lei 7/1985, do 2 de abril reguladora das bases de réxime local, os arts.59 e seguintes da lei 5/1997, do 22 de xullo de administración local de Galicia, e os art.35, 41, 43, 44, 46, 52, 114 e 115 do RD 2568/1986, do 28 de novembro, regulamento de oOrganizacioOooooorganización, funcionamento e réxime xurídico das entidades locais, RESOLVO: Primeiro. Delegar na Xunta de Goberno Local, como órgano colexiado, o exercicio das seguintes atribucións da Alcaldía: as declaracións de incursión en situación legal de fora de ordenación total ao amparo da D. T.3ª Lei 2/2010. Segundo. Proceder a súa publicación no Boletín Oficial da Provincia e no taboleiro de anuncios do Concello e dar conta desta Resolución ao Pleno do Concello na primeira sesión que se celebre.” Malpica de Bergantiños a 16 de xaneiro de 2013. O alcalde Asd. Javier Ezequiel Tul Boubar
23/01/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 236/2012

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 —A Coruña. Denominación: L. M. T. S., C. T. polígono río do Pozo. Situación: Concello de Narón. Características Técnicas: Liña de media tensión subterránea a 15/20 kV, cunha lonxitude de 0,024 km, coa orixe no paso aéreo subterráneo a instalar no apoio existente da L. M. T. A. CRN-719 polígono Río do Pozo n° 19 tramo entre o C. T. rio Seco (expediente IN407A 42/2004) e o C. T. polígono do Pozo 4 (expediente IN.407A 29/1994) en condutor tipo RHZ-2OL kV 3(1X240) mm2 A, e remate no C. T. proxectado. Centro de transformación prefabricado, cunha potencia de 250 kVA, e unha relación de transformación de 15.000/400.230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 10 dexaneiro de 2013 Susana Vázquez Romero Xefa territorial da Coruña
23/01/2013 | Administración LocalMunicipal
Paderne
Anuncio de rectificación de bens e dereitos do Concello de Paderne

ANUNCIO Rectificación do inventario de bens e dereitos do Concello de Paderne. Na sesión extraordinaria celebrada pola Corporación municipal en Pleno o pasado día 27 de decembro de 2012, foi aprobada a rectificación do inventario de bens e dereitos do Concello de Paderne. O expediente atópase de manifesto na Secretaría deste Concello. O que se fai público para que no prazo de 15 días hábiles, a contar desde o seguinte ao da publicación do edicto no Boletín Oficial da Provincia da Coruña, para que os interesados poidan presentar as alegacións ou reclamacións que consideren convenientes. O acordo de aprobación inicial entenderase elevado a definitivo se no período de información pública non se presentan alegacións e/ou reclamacións. En Paderne, a 9 de xaneiro de 2013. O ALCALDE-PRESIDENTE Asdo.: César Longo Queijo
23/01/2013 | Administración LocalMunicipal
Neda
Modificación de ficheiros de datos de carácter persoal

EDICTO O Pleno do Concello, en sesión ordinaria celebrada o día 19 de xullo de 2012, acordou a modificación de ficheiros de datos de carácter persoal dependentes do Concello de Neda, nos seguintes termos: De conformidade co disposto no artigo 49 da Lei 7/1985, do 2 de abril, reguladora das bases do réxime local, sométase o expediente ao trámite de información pública e audiencia ós interesados polo prazo de trinta días hábiles, prazo que empezará a contar dende o día seguinte ao da publicación deste edicto no BOP, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se presentase, dentro do prazo, ningunha reclamación nin suxestión, entenderase definitivamente adoptado o acordo ata entón provisional. Neda, 08 de xaneiro de 2013. O alcalde Asdo.: José Ignacio Cabezón Lorenzo
23/01/2013 | Administración LocalMunicipal
Arteixo
Secretaría Xeral
Expedientes de baixas de oficio no padrón de habitantes municipal (menores)

REF. MEAM/ESR. EXPTES. BAIXAS OFICIO/13 Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas menores de idade relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os representantes legais dos interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas ou interior os recursos procedentes. Arteixo, 8 de xaneiro de 2013 O alcalde, Carlos Calvelo Martínez
23/01/2013 | Administración LocalMunicipal
Mugardos
Cobranza do padrón de taxas polo subministro de auga, recollida de lixo e sumidoiros do cuarto trimestre do ano 2012

Por resolución da Alcaldía de data 26 de decembro de 2012, aprobase o padrón cobratoria das taxas polo subministro de auga, recollida de lixo e sumidoiros do cuarto trimestre do ano 2012, que abrangue os meses de outubro-novembro-decembro e as liquidacións resultantes do mesmo, cos seguintes datos: Exposición: Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días, contados dende o seguinte ao da publicación no BOP do presente anuncio, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Prazo de cobro.- O prazo de cobro en período voluntario será de dous meses contados a partir do día seguinte ó da finalización da exposición pública. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan, de acordo có previsto nos artigos 26 e 28 da Lei Xeral Tributaria. Os contribuíntes poderán efectua-lo pagamento da débeda tributaria do seguinte xeito: a) Nas oficinas de recadación municipal, sitas na Avda. de Galicia, 45 baixo, de luns a venres, en horario das 9 ás 14 horas. b) Domiciliando os recibos que serán cargados nas respectivas contas dos constribuíntes. Recursos.- Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo competente, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Mugardos, 15 de xaneiro de 2013 O ALCALDE, ASDO) XOSÉ FERNÁNDEZ BARCIA
23/01/2013 | Administración LocalMunicipal
Miño
Baixas por caducidade da inscrición de extranxeiros non comunitarios (ENCSARP)

O día 17 de decembro de 2012, esta Alcaldía ditou a seguinte resolución: “ Despois de ter realizado o correspondente preaviso da caducidade de inscrición e comprobada que ao dia de hoxe non consta solicitude para a renovación no Padrón Municipal de Habitantes dos extranxeiros non comunitarios sen autorización de residencia permanente que posteriormente se relacionan: De conformidade coas instrucións n.º 7 e 8 da Resolución da data do 28 de abril de 2005, da Presidenta do Instituto Nacional de Estatística e do Director Xeneral de Cooperación Local pola que se ditan instrucións técnicas aos Concellos sobre o procedemento para acordar a caducidade das inscricións padronais dos estranxeiros non comunitarios sen autorización de residencia permanente que non sexan renovadas cada dous anos; en virtude das facultades conferidas pola lexislación vixente, Primeiro: Declarar a CADUCIDADE das inscricións anteriormente relacionadas e acordar a baixa no Padrón Municipal de Habitantes, por non ter renovada a su inscrición padronal na data que lles correspondía. Segundo: Notificar a presente resolución aos interesados no último domicilio coñecido que consta no Padrón Municipal de Habitantes, no caso de resultar imposible a notificación no referido domicilio, ordenarase a publicación da mesma no taboleiro de Edictos do Concello e no Boletín Oficial da Provincia da Coruña para dar cumprimento ao establecido no artigo 59.5 da Lei 30/1992 do réxime xurídico das administracións públicas e do procedemento administrativo común. Terceiro: Dar conta ao Pleno do Concello na próxima sesión a celebrar.” De acordo co disposto na Lei 29/1998, do 13 de xullo reguladora da jurisdicción contencioso-administrativa, contra o acto anteriormente expresado, que é definitivo na vía administrativa, poderá interpoñerse alternativamente recurso potestativo de reposición ante o mesmo Órgano que o dictou, no prazo dun mes a partir do día seguinte de recibir esta notificación, ou recurso contencioso-administrativo ante o Xulgado do Contencioso-Administrativo da Coruña, no prazo de dous meses que se contarán dende o día seguinte ao da recepción desta notificación. Advertíndolle expresamente, que no poderá interpoñer Recurso Contencioso-Administrativo, hasta que sexa resolto expresamente, ou se producira a desestimación presunta do Recurso de reposición, no caso de terse presentado. No obstante poderá presentar calquer otro recurso que estime procedente. Miño, 2 de xaneiro de 2013 O alcalde Juan Antonio Maceiras Barros
23/01/2013 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Notificación requerimiento documentación C. P. Pintor Joaquín Vaamonde, 2

Notificación de subsanación da documentación achegada pola C. P. Pintor Joaquín Vaamonde 2 de subvención para á rehabilitación de inmobles que non cumpren coa totalidade dos requisitos necesarios para ser beneficiarios. En relación co expediente de subvención para á rehabilitación de inmobles é necesario que para poder ser beneficiarios se de cumprida conta dos requisitos dispostos no ordenanza municipal de conservación e rehabilitación de inmobles, na Lei 38/2003, do 17 de novembro, Xeral de Subvencións e R. D. 887/2006, do 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, así como na Lei 9/2007, de 13 de xuño de subvencións de Galicia. Por iste motivo se procedeu a notificar ao propietario ao que se fai referencia a continuación de que se subsanase o incumprimento dalgún dos requisitos regulamentados, sendo infructuosos os intentos de notificación. Os datos do solicitante son os seguintes: Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que o interesado proceda a subsanar o incumprimento dos requisitos necesarios para poder ser beneficiario da subvención. Para o coñecemento do contido íntegro do acto deberán dirixirse á Oficina Muncipal de Rehabilitación sita na Avd. Alférez Provisional, 3, 15006 (A Coruña). Esta notificación efectúase segundo co estabrecido no 59.5 e nos termos do art.61 da Lei 30/1992, de 26 de novembro, do réxime xuridico das administracións públicas e do procedemento administrativo común. Se comunica ao interesado que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días que contarán a partir do día seguinte o da notificación, e indicámoslles que se non o fan, teríamolos por desistidos da sua petición previa resolución e procederíase ao arquivo do seu expediente. A Coruña, 14 de xaneiro de 2013 O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO, Valeriya Borros Welland
23/01/2013 | Administración LocalMunicipal
Ferrol
Ordes de execución de limpeza de parcelas

EDICTO ORDES DE EXECUCIÓN LIMPEZA DE PARCELAS Ao non ser posible notificar aos interesados que se relacionan na táboa adxunta a orde de execución que segue no Departamento de Medio Ambiente para o cumprimento do disposto nos artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia e segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados aos que debe servir de notificación informándoos de que: No prazo dun mes, a contar desde o día seguinte á publicación no BOP deste anuncio, deberán proceder á realización dos traballos de limpeza necesarios para manter estas parcelas nas condicións establecidas nos artigos 9 e 199 da Lei 9/2002. No caso de incumprimento, habilitaranse as potestades administrativas para a corrección deste feito, cos medios de execución forzosa previstos na lei. Esta resolución esgota a vía administrativa e contra ela poderán interpoñer recurso potestativo de reposición perante o mesmo órgano que a dictou no prazo dun mes, contado dende o día seguinte a súa publicación no BOP, ou ben recurso contencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 04 de xaneiro de 2013. O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Evia Pérez
23/01/2013 | Administración LocalMunicipal
Arteixo
Secretaría Xeral
Exposición pública da aprobación inicial do regulamento nº 39 do “Proxecto Hortas Urbanas de Arteixo”

REFª.: MEAM/PILAR/2013 Téndose aprobado inicialmente polo Pleno da Corporación a APROBACIÓN DO REGULAMENTO nº 39 DO “PROXECTO HORTAS URBANAS DE ARTEIXO” en sesión ordinaria celebrada o día vinte e sete de decembro de dous mil doce, concédese ao abeiro do artigo 49 b) da Lei de Bases de Réxime Local un prazo de TRINTA DÍAS HÁBILES, contados a partir do día seguinte ó da publicación deste anuncio, de información pública e audiencia ós interesados para a presentación de reclamacións e suxerencias que estimen pertinentes. En Arteixo, 3 de xaneiro do ano 2013. O ALCALDE-PRESIDENTE Asdo.: CARLOS CALVELO MARTÍNEZ
21/01/2013 | Administración LocalMunicipal
Padrón
Anuncio de apertura do prazo para solicitar axudas de rehabilitación vivendas casco urbano histórico de Padrón 7ª faseAnuncio de apertura do prazo para solicitar axudas de rehabilitación vivendas casco urbano histórico de Padrón 7ª fase

En cumprimento do Acordo da comisión bilateral celebrada o 29 de abril de 2011, asinado entre o Concello de Padrón, o Ministerio de Fomento e o Instituto Galego da Vivenda e Solo da Xunta de Galicia, relativo a Área de Rehabilitación Integral do Casco Urbano de Padrón (A Coruña), 7ª Fase, na Comunidade Autónoma de Galicia. Plan Estatal de Vivenda e Rehabilitación 2009-2012. Período 2010. Ó abeiro do Real Decreto 2066/2008, de 12 de decembro, polo que se regula o Plan Estatal de Vivenda e Rehabilitación 2009-2012, modificado polo Real Decreto 1713/2010, de 17 de decembro, do Decreto 402/2009, do 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real Decreto 2066/2008, e de acordo ó establecido no artigo 16 da Ordenanza municipal reguladora das axudas para a rehabilitación de edificios e vivendas no ámbito da área de rehabilitación do casco urbano histórico de Padrón, aprobada polo Pleno o 30 de decembro do 2004 e publicada no Boletín Oficial da Provincia da Coruña número 34, do 12 de febreiro do 2005, faise público que durante o prazo trinta días naturais, contado desde a publicación do presente anuncio no BOP, tódalas persoas interesadas que cumpran os requisitos establecidos na ordenanza municipal reguladora das axudas para a rehabilitación de edificios e vivendas no ámbito do Casco Urbano Histórico de Padrón, e na normativa reguladora do Plan Estatal de Vivenda e Rehabilitación 2009-2012, poderán presentar a súa solicitude de axuda no Rexistro Xeral do Concello, xunto coa documentación que se relaciona no artigo 17º da mesma ordenanza. Padrón, 10 de xaneiro do 2013. O Alcalde, Asdo. Antonio Fernández Angueira.